Marichyasana

Marichyasana (; ATSA: Marīcyāsana) atau Sikap Maharesi (Jawi: ) ialah satu asana berpusing sambil duduk dalam yoga sebagai senaman moden, yang dalam sesetengah bentuk digabungkan dengan tunduk ke hadapan.

 Etimologi dan asal-usul 

Nama bagi sikap ini adalah daripada bahasa Sanskrit  Marichi, nama seorang pendeta dalam mitologi agama Hindu uang bermaksud 'sinar cahaya', dan , , yang bermaksud postur atau duduk.

Sikap ini tidak ditemui dalam teks hathayoga zaman pertengahan, tetapi diterangkan dalam Yoga Makaranda 1934 karya Krishnamacharya dan dalam pengajaran anak-anak murid beliau, B. K. S. Iyengar dan Pattabhi Jois.

 Keterangan 
Asana memusing ini biasanya dilakukan secara duduk. Dalam Marichyasana I, sebelah kaki dilunjurkan lurus ke hadapan badan, manakala kaki yang satu lagi dibengkokkan dengan tapak kaki di atas lantai dan lutut diangkat ke atas di sebelah badan. Badan dipusingkan ke arah sisi dengan kaki yang lurus, dan lengan digenggam di belakang badan dan di sekeliling lutut yang diangkat. Badan kemudiannya boleh dicondongkan ke hadapan sehingga hidung dan dagu menyentuh kaki yang lurus.

 Variasi 

Dalam Marichyasana II, kaki di atas tanah dilipat seperti dalam padmasana, manakala kaki satu lagi dibengkokkan seperti dalam Marichyasana I; badan dipusingkan ke arah kaki di atas tanah, dan lengan digenggam di belakang badan dan di sekeliling lutut yang diangkat. Badan kemudiannya boleh dicondongkan ke hadapan sehingga dagu menyentuh lutut yang terletak di atas tanah.

Dalam Marichyasana III, kaki di atas tanah dilunjurkan lurus. Badan dipusingkan ke arah sisi dengan kaki yang dibengkokkan, dan sekali lagi lengan digenggam di belakang badan dan di sekeliling lutut yang diangkat.

Marichyasana IV menggabungkan pergerakan Marichyasana II dan III. Kaki di atas tanah dilipat seperti untuk padmasana; badan dipusingkan ke arah lutut yang diangkat.

Asana ini juga boleh dilakukan secara berdiri, dengan kaki bagi kaki yang dibengkokkan terletak di atas tempat duduk kerusi dan badan dipusingkan merentasi kaki yang dibengkokkan untuk menghadap dinding.

 Manfaat 

Marichyasana berdiri dinyatakan membantu dalam melegakan sakit belakang.

 Lihat juga 

 Bharadvajasana, pusingan duduk dengan kedua-dua lutut di atas lantai
 Jatharaparivartanasana, pusingan berbaring dengan kedua-dua lutut ke satu sisi
 Matsyendrasana, pusingan duduk dengan sebelah lutut diangkat ke atas

 Rujukan 

 Sumber 




Kategori:Asana duduk
Kategori:Asana berpusing
Kategori:Asana buka pinggul
Kategori:Asana asimetri

en:Marichyasana